“Muruvvat” nogironligi bo‘lgan bolalar uchun internat uylar hamda boshqa tibbiy-ijtimoiy muassasalar faoliyatini takomillashtirish chora-tadbirlari to‘g‘risida

O‘zbekiston Respublikasi Prezidentining “Sog‘lom ona va bola yili” Davlat dasturi to‘g‘risida” 2016-yil 9-fevraldagi PQ-2487-son hamda “Aholining hojatmand qatlamlariga tibbiy-ijtimoiy yordam ko‘rsatish tizimini takomillashtirish bo‘yicha tashkiliy chora-tadbirlar to‘g‘risida” 2016-yil 24-fevraldagi PQ-2499-son qarorlarini bajarish yuzasidan, shuningdek nogironligi bo‘lgan bolalarning oilalarda va oila sharoitlarida to‘liq rivojlanishi, ularga kompleks tibbiy-ijtimoiy yordam ko‘rsatish uchun qulay shart-sharoitlar yaratish maqsadida Vazirlar Mahkamasi qaror qiladi: 
 1. “Muruvvat” nogironligi bo‘lgan bolalar uchun internat uylar huzurida tasdiqlangan koyka fondi doirasidagi bo‘sh o‘rinlar hisobiga ruhiy buzilishi namoyon yoki sezilarli namoyon bo‘lgan nogironligi bo‘lgan bolalar uchun kunduzgi parvarishlash guruhlari tashkil etilsin. 
 2. Oilalarda yashaydigan, ruhiy buzilishi namoyon yoki sezilarli namoyon bo‘lgan nogironligi bo‘lgan bolalarga kompleks tibbiy-ijtimoiy yordam ko‘rsatish va ular uchun o‘quv-tarbiya jarayonini tashkil etish “Muruvvat” nogironligi bo‘lgan bolalar uchun internat uylar huzuridagi nogiron bolalar uchun kunduzgi parvarishlash guruhlarining asosiy vazifalari etib belgilansin. 
 4. Vazirliklar va idoralar o‘zlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 
 5. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari A.I. Ikramov zimmasiga yuklansin.